|  |  |
| --- | --- |
| 28.04.2016. | Nr.4/6 |

###### NEKUSTAMĀ ĪPAŠUMA“BRAKŠĶU MĀJAS” APSAIMNIEKOŠANAS LĪGUMA IZBEIGŠANA

(ziņo I.Škutāne)

**Atklāti balsojot ar 15 balsīm PAR –** I.Jakovels, S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, A.Garančs, A.Rāviņš, D.Olte, A.Rublis, A.Tomašūns, M.Buškevics, J.Strods, R.Šlegelmilhs, **PRET-** nav, **ATTURAS** – nav,

Saskaņā ar Jelgavas pilsētas domes 2011. gada 28.aprīļa lēmumu Nr. 5/62 “Nekustamā īpašuma nodošana SIA “Zemgales EKO” apsaimniekošanā” Jelgavas pilsētas pašvaldībai piederošais nekustamais īpašums ”Brakšķu mājas”, kas atrodas Līvbērzes pagastā, Jelgavas novadā, tika nodots SIA “Zemgales EKO” apsaimniekošanā pašvaldības autonomās funkcijas nodrošināšanai.

SIA “Zemgales EKO” 2016.gada 1.marta vēstulē Nr.1-9.2/31 informē par sadzīves atkritumu poligona “Brakšķi” 1.kārtas krātuves slēgšanu no 2016.gada 1.aprīļa saskaņā ar Valsts vides dienesta Jelgavas reģionālā vides pārvaldes 2015.gada 27.februārī lēmumu Nr.JE15VL0018 par SIA “Zemgales EKO” apsaimniekotā sadzīves atkritumu poligona “Brakšķi” (1.kārtas krātuve) slēgšanu pēc pilnīgas krātuves piepildīšanas.

Saskaņā ar likuma „Par pašvaldībām” 14. panta otrās daļas 3.punktu, 21.panta pirmās daļas 27.punktu un ņemot vērā iepriekš minēto,

**JELGAVAS PILSĒTAS DOME NOLEMJ:**

1. Izbeigt 2011.gada 12.maijā ar SIA “Zemgales EKO” noslēgto Apsaimniekošanas līgumu par nekustamā īpašuma ”Brakšķu mājas, kas atrodas Līvbērzes pagastā, Jelgavas novadā, apsaimniekošanu (turpmāk – Līgums), ar 2016.gada 1.maiju.
2. Pilnvarot Jelgavas pilsētas domes administrācijas Īpašumu konversijas pārvaldes vadītāju S.Beļaku noslēgt vienošanos par Līguma izbeigšanu.
3. Atzīt par spēku zaudējušu Jelgavas pilsētas domes 2011.gada 28.aprīļa lēmumu Nr.5/62 "Nekustamā īpašuma nodošana SIA “Zemgales EKO” apsaimniekošanā”.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2016.gada 28.aprīlī